als_Latn dik_Latn sag_Latn
Mbrojtësi i Realit të Madridit, Dani Carvajal, ka dhënë një intervistë për “Codere Apuestas”, ku ka folur për finalen e madhe të Ligës së kampioneve të shtunën kundër Juvenusit. Për mbrojtësin spanjoll kjo do të jetë finalja e tretë në Ligën e Kampioneve dhe ai shpreson në një tjetër sukses.
“Për çdo ndeshje që luaj në Ligën e Kampioneve i jam borxhli Realit të Madridit”- ka thënë mbrojtësi. “Championsi është esenca e Realit të Madridit. këto mbrëmje në Champions janë magjike, të vështira për t’u shpjeguar. Finalja e Lisbonës? E kujtoj si tani momentin e fundit kur Ramos barazoi. Te goditja e këndit po inkurajoja Modricin, që po bëhej gati të krosonte. Nëse do ma kishte pasuar mua topin nuk do të kishim shënuar. Kur Ramos shënoi me kokë kam festuar si i çmendur. Kam shkuar të festoj me tifozët, sepse që nga ai moment e dinim se finalja ishte e jona”, – ka shtuar ai.
I pyetur për finalen me Juven, ai është shprehur: “Jemi të përgatitur dhe shpresojmë të fitojmë të dymbëdhjetën dhe të bëhemi ekipi in parë që fiton dy herë radhazi këtë kompeticion.”
als_Latn als_Latn als_Latn